laion/Wikipedia-Exotic huggingface dataset:
מוקדמות מונדיאל 1982 - אפריקה

109 נבחרות לאומיות נרשמו למוקדמות מונדיאל 1982, והתחרו על 24 מקומות בטורניר הגמר, שהיו עלייה מ-16 מקומות במונדיאלים הקודמים. ספרד, המארחת, וארגנטינה, האלופה המכהנת, העפילו אוטומטית, והותירו 22 מקומות לנבחרות האחרות. לאפריקה (CAF)‏ הוקצו 2 מקומות, עליהם התחרו 29 נבחרות. 29 נבחרות מאפריקה נרשמו למוקדמות המונדיאל, אך פיפ"א דחתה את בקשתה של הרפובליקה המרכז אפריקאית כיוון שזו לא שילמה את אגרת הרישום. הנבחרות התמודדו על 2 מקומות במונדיאל, והמשחקים התנהלו בארבעה סבבים: סיבוב ראשון: ארבע נבחרות (סודאן, ליבריה, טוגו וזימבבואה) העפילו אוטומטית לסיבוב השני. 24 הנבחרות הנותרות חולקו לזוגות, ושיחקו אחת נגד השנייה בשיטת בית-חוץ. המנצחת בסיכום שני המשחקים העפילה לסיבוב השני. בסיבוב זה היו אמורים להיערך מפגשים בין מצרים לגאנה ובין מדגסקר לאוגנדה, אך מצרים ומדגסקר העפילו לסיבוב השני בעקבות פרישת יריבותיהן. סיבוב שני וסיבוב שלישי: בכל אחד מהסבבים חולקו הנבחרות לזוגות, ושיחקו אחת נגד השנייה בשיטת בית-חוץ. המנצחות התקדמו עד שנותרו 4 נבחרות. מצרים העפילה לסיבוב השלישי אוטומטית בעקבות פרישת לוב. סיבוב הגמר: 4 הנבחרות חולקו לשני זוגות, ושיחקו אחת נגד השנייה בשיטת בית-חוץ. הנבחרות המנצחות בסיכום שני המשחקים העפילו למונדיאל. מרוקו העפילה לסיבוב השני. זאיר העפילה לסיבוב השני. קמרון העפילה לסיבוב השני. גינאה העפילה לסיבוב השני. ניגריה העפילה לסיבוב השני לאחר ניצחון 4 - 3 בדו-קרב פנדלים. לוב העפילה לסיבוב השני. זמביה העפילה לסיבוב השני. ניז'ר העפילה לסיבוב השני בזכות יתרון שערי חוץ. אלג'יריה העפילה לסיבוב השני. טנזניה העפילה לסיבוב השני. אלג'יריה העפילה לסיבוב השלישי. ניז'ר העפילה לסיבוב השלישי בזכות יתרון שערי חוץ. גינאה העפילה לסיבוב השלישי. קמרון העפילה לסיבוב השלישי. מרוקו העפילה לסיבוב השלישי לאחר ניצחון 5 - 4 בדו-קרב פנדלים. ניגריה העפילה לסיבוב השלישי. זאיר העפילה לסיבוב השלישי. אלג'יריה העפילה לסיבוב הגמר. ניגריה העפילה לסיבוב הגמר. מרוקו העפילה לסיבוב הגמר. קמרון העפילה לסיבוב הגמר. אלג'יריה העפילה למונדיאל. קמרון העפילה למונדיאל.
אדמון אווראר

אדמון לואי אווראר (בצרפתית: Edmond Louis Evrard‏, 1890, איסברג (צר') שבצפון צרפת – 1981, פה-דה-קאלה) היה פסטור בפטיסטי וחסיד אומות העולם מצרפת. אווראר נולד להורים ממוצא בלגי. משנת 1925 היה כומר בפטיסטי בניס. מראשית הכיבוש הגרמני של צרפת במאי 1940 נשא אברה דברים בדרשות יום א' נגד רדיפת היהודים, בין אם על ידי משטר וישי בדרום צרפת, בין אם על ידי הגרמנים ששלטו בצפון צרפת ובמערבה. הוא האיץ בבני קהילתו לסייע ליהודים ועבד בצמוד לקבוצות מחתרת והתנגדות יהודיות. בראשית תקופת הכיבוש הנאצי של צרפת הייתה ניס תחת שלטון איטלקי ולכן, על אף החוקים האנטישמיים, זכו יהודיה ליחס יותר טוב. עם זאת, בספטמבר 1943, עם כניעת איטליה לבעלות הברית, נחשפו גם עשרות אלפי היהודים שהיו בניס – יהודים צרפתיים וזרים כאחד – לסכנת רדיפה וגירוש על ידי הגרמנים והצרפתים משתפי הפעולה עמם. בסוף 1943, עם החמרת מצב היהודים, נהג אווראר לתת מחסה בביתו ליהודים נרדפים לתקופות קצרות, עד שהתאפשר להם לעבור למקומות מסתור קבועים. בעזרת פעילי מחתרת יהודיים סיפק אברה ליהודים רבים מסמכי זהות מזויפים. קודם לכן, באוגוסט 1943, עבר אווראר לכפר לה שמבון-סור-ליניון ושהה שם מספר ימים. שם נודע לו על יהודים נרדפים שהוסתרו על ידי תושבי הכפר. עם שובו לניס שאב אווראר השראה מעצם מעשי ההסתרה ומדרכי הפעולה של תושבי לה שמבון-סור-ליניון ויצר קשר עם פעילי מחתרת מקומיים שסייעו ליהודים נרדפים בניס. אווראר, אשתו אידה ובניו לואי ודניאל, שהיו בשנות העשרה לחייהם, העבירו יהודים בחשאי מעירם ניס לכפר לה שמבון-סור-ליניון ומשם סייעו בהעברתם אל מעבר לגבול שווייץ. אווראר ושני ילדיו היו יועצים בצבא הישע בכפר לה שמבון-סור-ליניון, ובחסות זו ליוו את היהודים – שהיו לבושים כחברים בתנועת הצופים השווייצרית – אל הגבול. יחד עם אשתו ובניו, סייע אווראר ליהודים מסתתרים בניס. הם יצרו קשר בינם לבין אנשים שנאותו להסתירם, סיפקו להם כרטיסי מזון וסייעו להם להימלט מהעיר לאזורים בטוחים יותר, במקרה הצורך. במרץ 1944 אף חגג אווראר עם מספר יהודים את חג הפורים בכנסייה בעיר ואפשר להם להשתמש בכנסייה לשם הקראתה של מגילת אסתר. בעוד החוגגים היהודים התפללו בכנסייה, שמרו בניו של אווראר ברחוב, מחוץ לכנסייה. גם בחג הפסח סייע אווראר ליהודים – הוא חילק להם מצות כדי לסייע להם לחגוג את החג. בשני מקרים לפחות הגיע אווראר למטה הגסטפו בניס כדי לפעול לשחרורן של שתי יהודיות שנכלאו, והצליח לעשות זאת לפני שאלה גורשו למחנות ריכוז. אחיו של אדמון אווראר, פייר, סייע אף הוא ליהודים בעירו, קאור. לאחר המלחמה המשיך אווראר בפעילותו למען נזקקים, בעיקר ילדים, ופעל להקמת מוסדות סיוע לילדים. ב-1994 הכיר יד ושם בכומר אדמון אווראר, באשתו אידה ובבניו לואי ודניאל בתור חסידי אומות העולם. פעילותו של אדמון אווראר, באתר יד ושם (באנגלית) על אברה באתר המוקדש למוסה עבאדי (בצרפתית)
מעלה צביה

צְבִיָּה הוא יישוב קהילתי על שם צביה לובטקין, מלוחמות מרד גטו ורשה, בגליל התחתון, בתחומי המועצה האזורית משגב. היישוב נוסד בשנת 1979 כקיבוץ של התק"ם, אך בשנת 1986 נסגר הקיבוץ והאתר הועבר לאחריות גרעין "עתיד" אשר התארגן כיישוב קהילתי בתמיכת הסוכנות היהודית והמועצה האזורית משגב. באמנת היישוב הוא מוגדר כ"יישוב יהודי-ישראלי בדרך האימן", ועל המבקשים להתיישב בו להיות חלק מתנועת האימן, תנועה פילוסופית־יישומית. בתי היישובים בולטים בצבעוניותם, בהתאם לתפישת העולם של התושבים, לפיה לצבעים יש השפעה על החיים האנושיים. ביישוב מרכז קהילתי, מבנה מוזיקה, בית ספר יסודי וחטיבת ביניים ברוח היישוב, תנועת נוער בשם "תבנית השלום" ועוד. חברי מעלה צביה עוסקים בפעילות קהילתית שוטפת באזור משגב וברחבי הארץ. נערי ונערות תנועת הנוער של היישוב, "תבנית השלום", מאמצים יחידת צבא. בין חברי היישוב לתושבי הכפר הבדואי חוסנייה מתקיימת פעילות משותפת קבועה לעידוד וחיזוק ערך השכנות והקיום המפרה והסובלני עם השונה והייחודי. תושבי וילדי היישוב מקיימים פעילויות שוטפות לטיפוח איכות הסביבה באזור, כולל ניקוי נחלים וכבישים, מיחזור, לימוד חוגי איכות הסביבה של בתי ספר, כנסים ארציים ופיתוח שיטות מיוחדות לטיפוח הסביבה. חברי "מעגל הטורקיז" מקיימים פעילויות התנדבותיות בתחום סיפור סיפורים המשקפים ומעבירים ערכים. חברי היישוב פעילים בוועדות של המועצה האזורית משגב וכן שותפים לפרויקטים אזוריים. עשרות קבוצות באות מדי שנה לבקר במעלה צביה, להתרשם מייחודיותו של היישוב בהדרכת תושביו. כן מקיימים חברי היישוב סדנאות בהם מציגים ומלמדים את דרך האימן. חברי היישוב מפעילים את "פריזמה 21 - האקדמיה לחיים" המקושרת לתנועת האימן, שמטרתה הכנה לחיים אפקטיביים. מדיה וקבצים בנושא מעלה צביה בוויקישיתוף אתר האינטרנט הרשמי של מעלה צביה מעלה צביה באתר המועצה האזורית משגב מעלה צביה, באתר הרשות לפיתוח הגליל נעה שפיגל, בית קטן בגליל, שאין איך לצאת ממנו, באתר הארץ, 19 ביולי 2019 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מקור: רשומות, ילקוט הפרסומים 2633, 10 ביוני 1980, עמוד 1826. ראו גם דף השיחה תבנית החינוך המוזהב, אתר מערכת החינוך במעלה צביה (הקישור אינו פעיל) אתר פריזמה 21
רמזאן אוזקאן

רמזאן אוזקאן (בטורקית: Ramazan Özcan, נהגה בטורקית: רמזאן אוזג'אן (או: רמזאן אזג'אן); נולד ב-28 ביוני 1984 בהוהנמס שבאוסטריה) הוא כדורגלן עבר אוסטרי ממוצא טורקי. אוזקאן החל את הקריירה המקצוענית שלו בקבוצת אוסטריה לוסטנאו, בשנת 2003. אחרי שלוש עונות, בהן עמד בשערה של קבוצתו, חתם אוזקאן בקיץ 2006 בקבוצת רד בול זלצבורג. הוא בילה בזלצבורג עונה וחצי, בהן שימש כשוער שלישי בסגל, וערך בתקופה זו 2 הופעות בלבד במסגרת הבונדסליגה האוסטרית. בפגרת החורף של עונת 2007–2008, אוזקאן עבר בהשאלה לגרמניה, כאשר חתם בקבוצת הבונדסליגה השנייה הופנהיים 1899. הוא עמד בשער קבוצתו החדשה בכל יתר משחקיה לאותה העונה, 17 במספר, בהם ספג 13 שערים בלבד, וזכה עימה בהעפלה לבונדסליגה. בסיומה של עונת הבכורה המוצלחת של אוזקאן בגרמניה, הוחתם בהעברה רשמית בהופנהיים. לאחר העפלת קבוצתו, אוזקאן הורד לספסל קבוצתו, דבר שהוביל להשאלתו לבשיקטש הטורקית בשנת 2010. גם בטורקיה לא זכה לקרדיט רב בהרכב קבוצתו הזמנית, ולא שותף באף משחק ליגה במדיה. ב-2011, עבר לקבוצת אינגולשטאדט 04 מהבונדסליגה השנייה בגרמניה, ומיד זכה למקום בהרכב הקבוצה. בסיום עונת 2014–2015, זכה עם קבוצתו בהעפלה היסטורית לבונדסליגה. בקיץ 2016, אוזקאן נרכש על ידי קבוצת באייר לברקוזן. אוזקאן זומן לסגל נבחרת אוסטריה לקראת טורניר הגמר של יורו 2008, לאחר פרישה בשל מחלה של השוער השלישי המקורי בסגל הנבחרת, הלגה פאייר. אוזקאן, לא שותף באף משחק במהלך הטורניר. הוא ערך את הופעת הבכורה שלו עבור מולדתו, ב-20 באוגוסט 2008 במשחק התיקו 2-2 מול איטליה, לאחר שהחליף את אלכס מנינגר במחצית המשחק. מדיה וקבצים בנושא רמזאן אוזקאן בוויקישיתוף רמזאן אוזקאן, באתר Transfermarkt רמזאן אוזקאן, באתר Fussballdaten.de (בגרמנית) רמזאן אוזקאן, באתר Soccerway רמזאן אוזקאן, באתר WorldFootball.net רמזאן אוזקאן, באתר National Football Teams רמזאן אוזקאן, באתר FootballDatabase.eu פרופיל המאמן, באתר Transfermarkt
היינץ לינדנר

היינץ לינדנר (בגרמנית: Heinz Lindner, נולד ב-17 ביולי 1990) הוא כדורגלן אוסטרי המשחק בעמדת השוער בקבוצת רויאל אוניון סן-ז'ילואז מליגת העל הבלגית ובנבחרת אוסטריה. לינדנר החל את הקריירה המקצוענית שלו בקבוצת המילואים של אוסטריה וינה, בה ערך 32 הופעות. בשנת 2010 קודם לסגל הקבוצה הבכירה וצבר בשורותיה 187 הופעות. בינואר 2015 היה לינדנר על סף מעבר לקבוצת הלה ליגה הספרדית קורדובה, אך העסקה לא יצאה לפועל בסופו של דבר. במקום זאת חתם בקבוצת איינטרכט פרנקפורט הגרמנית, שם שימש שוער משנה ללוקאס הרדצקי. ב-13 ביוני 2017 חתם בגראסהופרס מליגת העל השווייצרית. ב-16 בינואר 2024 הושאל לרויאל אוניון בן-ז'ילואז. לינדנר ערך את הופעת הבכורה שלו באוסטריה ב-1 ביוני 2012, במשחק הניצחון 2–3 מול אוקראינה במסגרת משחק ידידות. הוא נכלל בסגל הנבחרת האוסטרית לקראת טורניר הגמר של יורו 2016 בצרפת. מדיה וקבצים בנושא היינץ לינדנר בוויקישיתוף היינץ לינדנר, באתר Transfermarkt היינץ לינדנר, באתר Soccerway היינץ לינדנר, באתר WorldFootball.net היינץ לינדנר, באתר National Football Teams היינץ לינדנר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מרקוס זוטנר

מרקוס זוטנר (בגרמנית: Markus Suttner, נולד ב-16 באפריל 1987) הוא כדורגלן אוסטרי בינלאומי, המשחק כמגן באוסטריה וינה. זוטנר התקדם דרך מחלקות הנוער השונות של קבוצת אוסטריה וינה, עד אשר ערך את הופעת הבכורה שלו בסגל הבכיר של המועדון ב-1 ביולי 2007. אחרי 8 שנים במועדון נעוריו, זוטנר חתם ב-2015 בקבוצת הבונדסליגה הגרמנית אינגולשטאדט 04. ב-13 ביולי 2017 חתם בברייטון אנד הוב אלביון מהפרמייר ליג. בינואר 2019 הושאל זוטנר לפורטונה דיסלדורף עד לתום עונת 2018/19. ב-1 ביוני 2012 ערך זוטנר את הופעת הבכורה שלו עבור נבחרת אוסטריה, במהלך משחק ידידות מול אוקראינה, שבו ניצחה נבחרתו בתוצאה 2–3. הוא נכלל בסגל הנבחרת האוסטרית לטורניר הגמר של יורו 2016 בצרפת. בשנת 2017 פרש מהנבחרת לאחר 20 הופעות. מדיה וקבצים בנושא מרקוס זוטנר בוויקישיתוף מרקוס זוטנר, באתר Transfermarkt מרקוס זוטנר, באתר Soccerway מרקוס זוטנר, באתר BDFutbol מרקוס זוטנר, באתר WorldFootball.net מרקוס זוטנר, באתר National Football Teams מרקוס זוטנר, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
כרוב (פירושונים)

האם התכוונתם ל... כרוב (סוג) – סוג צמח בעל פרחים במשפחת המצליבים כרוב הבר – מין בסוג כרוב כרוב (שם רשמי: כרוב הגינה) – תת־מין של כרוב הבר כרוב על ("קייל") – תת־מין של כרוב הבר כרוב ניצנים – תת־מין של כרוב הבר כרוב הקלח (קולרבי) – תת־מין של כרוב הקלח לפתית (מכונה גם "כרוב הלפת") – מין בסוג כרוב כרוב סיני – זן במין לפת שבסוג כרוב כרוב (מיתולוגיה) – יצור מיתי המופיע במיתולוגיות שמיות הכרובים – פסל של זוג כרובים על ארון הברית כס כרובים – כס עם כרובים לצדו שסימל במזרח הקדום מלכות ראש כרוב כרובי
קידוח קולה

קידוח קולה הוא פרויקט קידוח מדעי בחצי האי קולה בברית המועצות, שמטרתו לקדוח עמוק ככל האפשר ו"לפרוץ" את קרום כדור הארץ. הקידוח החל ב-14 במאי 1970 באמצעות ציוד קידוח מהסדרות Uralmash-4E ו-Uralmash-15000. בשנת 1979 הוצב שיא לקידוח העמוק ביותר מעשה ידי אדם. מספר קידוחים מסתעפים מפיר מרכזי אחד, כשהעמוק מביניהם הגיע במונחים של עומק אנכי אמיתי (אנ'), לעומק של 12,262 מטר בשנת 1989, ונכון ל-2023, זו עדיין הנקודה העמוקה ביותר עלי אדמות אליה הגיע ציוד מכני מעשה ידי אדם. במשך שני עשורים היה זה גם הקידוח העמוק בעולם במונחים של עומק נמדד (אנ'), עד שבשנת 2008 עקפה אותו באר הנפט אל שאהין (אנ') בקטר, לה עומק נמדד של 12,289 מטר. הקידוח הופסק כאשר התברר שבעומק הזה חום קרום כדור הארץ ממיס את ציוד הקידוח. בהינתן מציאות זו החליטו שלטונות ברית המועצות להפסיק את הפרויקט. בימינו ממתינה רוסיה להתפתחויות מדעיות חדשות שיאפשרו להמשיך בקידוח. קידוח קולה (סרט) – סרט על קבוצת אנשים שיורדת אל קידוח קולה קרחון דנמן – קרחון בארץ המלכה מרי, אנטארקטיקה, המכסה את הנקודה הנמוכה ביותר ביבשה ווסטוק (אגם) – האגם התת-קרחוני הידוע הגדול ביותר באנטארקטיקה תחום אי-רציפות מוהורוביצ'יץ' – הגבול בין קרום כדור הארץ למעטפת התצפית העמוקה של שבר סן אנדראס – קידוח עמוק שחוצה את שבר סן אנדריאס מדיה וקבצים בנושא קידוח קולה בוויקישיתוף The deepest hole we have ever dug - מאתר ה-BBC "Ask Smithsonian: What's the Deepest Hole Ever Dug?" "Ask Smithsonian: What's the Deepest Hole Ever Dug?", smithsonian.com, ‏19 בפברואר 2015 (באנגלית) Sakhalin-1 Project Drills World's Longest Extended-Reach Well (אורכב 31.01.2011 בארכיון Wayback Machine) ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
בחדר של חני

בחדר של חני היא תוכנית טלוויזיה יומית ששודרה בטלוויזיה החינוכית הישראלית בשנים 1998– 2008. התוכנית שודרה תחילה תחת השם "הקיץ של חני", והחל מה-1 בספטמבר 1998 שונה שמה ל"בחדר של חני". התוכנית שודרה מדי יום בטלוויזיה החינוכית בערוץ הראשון ובהמשך גם בערוץ 23. בחופשות התוכנית שודרה החל מהשעה 08:15 בבוקר ועד לשעות הצהריים. לאחר מכן היא שודרה בשידור חוזר עד לשעות אחר הצהריים. את התוכנית הגישה השחקנית והזמרת חני נחמיאס. בכל יום היא אירחה באולפן התוכנית ילדים מכל רחבי ישראל. במצבים מסוימים הדורשים התייחסות מיוחדת, ניהלה נחמיאס "אולפן פתוח" בתוכנית בשידור חי. מקרים מסוג זה הם למשל: פתיחת שנת הלימודים, מלחמת לבנון השנייה וכדומה. באולפן הפתוח, חדה נחמיאס חידות רבות לצופים, והעונים מהבית התבקשו להתקשר לקו טלמסר שנפתח במיוחד עבור השידור החי. בשנת 2000 עלתה הצגת הילדים "בחדר של חני" בעקבות התוכנית, אותה ביימה נחמיאס בעצמה והשתתפו בה בין היתר אבי יפה, אוליביה אפלבוים ורוני נדלר. בשנת 2001 זכתה התוכנית בפרס מסך הזהב בקטגוריית התוכנית הטובה ביותר לילדים ולנוער, ונחמיאס זכתה בפרס המנחה הטובה בתחום תוכניות הילדים והנוער. בשנת 2001 סרטון הפתיחה של התוכנית חודש והתווסף אליו שיר אותו ביצעה נחמיאס. בשנת 2005 אולפן התוכנית חודש. בקיץ 2006, התקיים ספיישל מיוחד של חידות בחדר של חני שרובן ככולן היו בנושא חלופות למילים לועזיות. מתקפת חידות זו נועדה למעשה להעשיר את ידיעותיהם של הצופים בחידושי האקדמיה ללשון העברית. בקיץ 2007 נפתחה בתוכנית פינה חדשה שהוקדשה לאיכות הסביבה שהועלו בה הצעות שונות לשמירה על הסביבה ולמיתון ההתחממות הגלובלית. ב-21 בפברואר 2008 התוכנית סיימה את שידוריה אך שודרה בשידורים חוזרים עד 31 ביולי 2008. בינואר 2009 חזרה התוכנית במתכונת של אולפן פתוח בשידור חי, עבור ילדים ובני נוער מאזור הדרום במהלך מבצע עופרת יצוקה. התוכנית הכילה ארבע פינות, והן: פינת הבישול – בפינה זו מזמינה נחמיאס ילדים לבשל באולפן. בכל פעם מכינים מאכל חדש והמתכון למאכל מופיע על מרקע הטלוויזיה ובאתר האינטרנט של התוכנית, עבור כל מי שמעוניין להכין את התבשיל. פינת הגשמת החלומות – בפינה זו מגשימה נחמיאס חלום של אחד מהאורחים: לפגוש אישיות מפורסמת או בעל מקצוע ולשאול אותם על עיסוקם ופועלם. פינת "אלופי הטריוויה" מאז קיץ 2000 – בפינה זו מזמינה נחמיאס שני ילדים ביחד עם עוד שני "ידי מזל" (בהתחלה ילד אחד ו"יד מזל" אחת), שתפקידם לסובב את הגלגלת ולקבוע את הפרסים בהם יזכו המתמודדים. המתמודדים נשאלים שאלות בנושאים מגוונים. לעיתים השאלות הן בנושאים קבועים (ידע כללי, ארץ ישראל, מן העבר, מוזיקה, סרטים וספורט), ולעיתים המתמודדים בוחרים נושא אישי ומיוחד עליו הם מעוניינים להיבחן בשאלות הטריוויה. פינת החידה היומית – כמעט בכל סוף תוכנית חדה נחמיאס את החידה היומית לצופים בבית. הצופים שיודעים את התשובה מתבקשים להתקשר לקו טלמסר ולענות. בכל פעם שלושה צופים עלו בגורל וזכו בפרס המובטח עבור פתרון החידה. פינת הטבע – הוגשה על ידי דנדן בולוטין בשנים 2001- 2002. "בחדר של חני", במיזם "אישים" לתיעוד היצירה הישראלית מירב קריסטל, החמ"ל של חני, באתר ynet, 16 באוגוסט 2006
מבצע קניון אל דוראדו

מבצע קניון אל דוראדו (באנגלית: Operation El Dorado Canyon) היה מבצע תקיפה אווירית אמריקאי בלוב שהתבצעה ב-15 באפריל 1986 על ידי מטוסי חיל האוויר האמריקאי, הצי והנחתים בתגובה לפיגוע במועדון לה בל בברלין, בו נהרגו שלושה, בהם שני חיילים אמריקאים, ונפצעו 230 אנשים. המבצע הוכן מבעוד מועד בהוראת הנשיא רונלד רייגן בשל התקריות הבינלאומיות במפרץ סידרה, כיבוש צ'אד, והצהרותיו החוזרות והנשנות של מועמר קדאפי על תמיכה בארגוני טרור אירופאיים. מפקד פיקוד אירופה של ארצות הברית, הגנרל ברנרד רוג'רס מינה את מפקד הצי השישי, אדמירל פרנק קלסו, למפקד המבצע. ב-15 באפריל, בשעה 2:00 לפנות בוקר, תקפו מטוסי קרב ותקיפה שהמריאו מנושאות המטוסים בים התיכון ומבסיסים בבריטניה ארבעה יעדים בטריפולי ובנגאזי אשר שימשו ארגוני טרור שפעלו בחסות לוב. כמו כן, הותקף בסיס חיל האוויר הלובי שבו חנו מטוסי קרב מסוג מיג וסוללות נ"מ. בסך הכל, נהרגו מהתקיפות האוויריות כ-60 בני-אדם, מהם חיילים ואזרחים. אש נ"מ לובית הפילה מטוס F-111 אמריקני, שטייסו ונווטו נהרגו. בתגובה לתקיפה שיגרה לוב שני טילי סקאד אל הבסיס האמריקני באי למפדוזה אשר נפלו בים הפתוח. מדיה וקבצים בנושא מבצע קניון אל דוראדו בוויקישיתוף חיים איסרוביץ, זיכרונות מ-1986: כשארה"ב תקפה בלוב, באתר nrg‏, 6 במרץ 2011 מבצע קניון אל דוראדו, באתר אנציקלופדיה בריטניקה (באנגלית) רויטרס‏, לוב דורשת מארה"ב פיצוי על הרג 40 מתושביה, באתר וואלה, 15 באפריל 2006 חיים איסרוביץ, זיכרונות מ-1986: כשארה"ב תקפה בלוב, באתר nrg‏, 6 במרץ 2011 רון בן ישי, להתיש את קדאפי, באתר ynet, 20 במרץ 2011 ערך זה הוא קצרמר בנושא היסטוריה צבאית. אתם מוזמנים לתרום לוויקיפדיה ולהרחיב אותו.
יאקוב יאנצ'ר

יאקוב יאנצ'ר (בגרמנית: Jakob Jantscher, נולד ב-8 בינואר 1989 בגראץ שבאוסטריה) הוא כדורגלן אוסטרי המשחק כחלוץ בקבוצת שטורם גראץ ובנבחרת אוסטריה. יאנצ'ר החל את הקריירה המקצוענית שלו בקבוצות הילדים של מועדוני SC אונטרפרמשטאטן וLUV גראץ מליגת הכדורגל של שטיריה. ב-2003, בגיל 14, עבר לקבוצת הנוער של שטורם גראץ. ב-20 באוקטובר 2007, יאנצ'ר ערך את הופעת הבכורה שלו בהרכב הראשון ככדורגלן מקצועני, לאחר שנכנס במקומו של תומאס קראמר, במשחק מול רד בול זלצבורג. את שערו הראשון ככדורגלן, כבש ב-24 בנובמבר 2007, במשחק מול ריינדורף אלטאך לאחר שלוש עונות בגראץ, חתם ב-3 ביוני 2010, בקבוצת רד בול זלצבורג, על חוזה לארבע שנים. ב-6 בספטמבר 2012, יאנצ'ר הושאל למועדון הרוסי דינמו מוסקבה למשך עונה. בסיום העונה, דינמו לא מימשה את אפשרות רכישתו, ובכך התאפשר מעברו של יאנצ'ר ב-1 בספטמבר 2013 למועדון ההולנדי ניימכן. אחרי עונה אחת בהולנד, בה ירד עם קבוצתו לליגת המשנה ההולנדית, יאנצ'ר חתם ב-24 ביוני 2014, על חוזה במועדון השווייצרי לוצרן. ב-31 באוגוסט 2016 חתם לארבע שנים בריזספור מליגת העל הטורקית. יאנצ'ר צבר מספר הופעות בנבחרות אוסטריה הצעירות, עד אשר ערך את הופעת הבכורה שלו עבור נבחרת אוסטריה ב-6 ביוני 2009, במשחק מוקדמות מונדיאל 2010 מול סרביה. את שערו הראשון עבור מולדתו, הבקיע ב-18 בנובמבר 2009, במשחק ידידות מול ספרד, כאשר נבחרתו הובסה בתוצאה 1–5. רד בול זלצבורג: 2012 שטורם גראץ: 2010, 2018 רד בול זלצבורג: 2012 מלך השערים של הבונדסליגה האוסטרית: 2011/12 אתר האינטרנט הרשמי של יאקוב יאנצ'ר מדיה וקבצים בנושא יאקוב יאנצ'ר בוויקישיתוף יאקוב יאנצ'ר, באתר Transfermarkt יאקוב יאנצ'ר, באתר Soccerway יאקוב יאנצ'ר, באתר WorldFootball.net יאקוב יאנצ'ר, באתר National Football Teams יאקוב יאנצ'ר, באתר FootballDatabase.eu
ג'ונתן סנטנה

ג'ונתן סנטנה חרה (בספרדית: Jonathan Santana Gehre, נולד ב-19 באוקטובר 1981 בבואנוס איירס שבארגנטינה) הוא כדורגלן פרגוואי-ארגנטינאי המשחק בעמדת הקשר. לזכותו 35 הופעות במדי נבחרת פרגוואי. סנטנה החל את קריירת הבוגרים בשנת 1998 בסן טלמו, ששיחקה אז בליגה הארגנטינאית השלישית, ומשם עבר לאלמגרו. בשנת 2001 עבר לשחק בליגת העל הארגנטינאית, כאשר חתם בסן לורנסו, וזכה עם הקבוצה בגביע מרקוסור באותה שנה, לאחר ניצחון במפגש כפול בגמר על פלמנגו. לאחר מכן המשיך סנטנה לנדוד ברחבי ארגנטינה, ושיחק בנואבה צ'יקגו, שוב בסן לורנסו ובריבר פלייט, שם הציג יכולת גבוהה, שלא נעלמה מעיניהם של מועדונים באירופה. בשנת 2006, לאחר עונה אחת בריבר פלייט, חתם סנטנה בוולפסבורג מהבונדסליגה. וולפסבורג הייתה אז קבוצה שנבנתה כדי לשחק בצמרת הכדורגל הגרמני, ובשנים הראשונות של סנטנה בקבוצה סיימה בחלק העליון של הטבלה. בעונת 2006/07 ערך סנטנה 18 הופעות במדי וולפסבורג, ובעונת 2007/08 ערך 10 הופעות. את עונת 2008/09, שבסיומה זכתה וולפסבורג לראשונה בתולדותיה באליפות הבונדסליגה, סנטנה פתח בוולפסבורג ושיחק בשישה משחקי ליגה, אך בפגרת החורף הושאל עד לתום העונה לסן לורנסו, בפעם השלישית בקריירה, ולא זכה להניף את צלחת האליפות עם חבריו. בתום ההשאלה, חזר סנטנה לוולפסבורג, אך שיחק רק בשבעה משחקים בעונת 2009/10. בתום עונה זו, עזב סנטנה את הקבוצה וחתם לשלוש שנים בקייסריספור הטורקית, שם נשאר עד לעונת 2012, אז חתם בליברטד מפרגוואי. בהמשך שיחק גם באינדפנדיינטה ובבלגראנו. בין השנים 2014 ו-2016 שיחק סנטנה בסרו פורטניו מליגת העל הפרגוואית, עמה זכה באפרטורה של עונת 2015. בשנת 2016 חתם סנטנה בסרמיינטו מליגת העל הארגנטינאית. ביוני 2007 קיבל סנטנה אזרחות פרגוואית, משום שאמו נולדה בפרגוואי. על מנת לשחק בנבחרת פרגוואי, נאלץ סנטנה לוותר על אזרחותו הארגנטינאית, משום שארגנטינה אינה מכירה באזרחויות כפולות. בשנת 2007 השתתף סנטנה עם נבחרת פרגוואי בקופה אמריקה 2007, ממנה הודחה פרגוואי ברבע הגמר לאחר תבוסה 0–6 לנבחרת מקסיקו. בשנת 2010 זומן סנטנה לסגל פרגוואי למונדיאל 2010. במשחק הראשון בשלב הבתים מול נבחרת איטליה, נכנס סנטנה כמחליף בדקה ה-60, אך נפצע לאחר שפרגוואי סיימה את מכסת החילופים שלה, ושיחק פצוע עד לתום המשחק, שהסתיים בתוצאה 1-1. פרגוואי המשיכה בטורניר זה עד לרבע הגמר, כאשר עד אז סנטנה לא היה כשיר. במשחק רבע הגמר מול נבחרת ספרד, סנטנה חזר לכשירות ושיחק 90 דקות. פרגוואי הפסידה במשחק זה בתוצאה 0–1 והודחה מהטורניר. בשנת 2011 השתתף סנטנה בקופה אמריקה 2011, והורחק בכרטיס אדום במשחק חצי הגמר מול נבחרת ונצואלה. על אף זאת, פרגוואי ניצחה גם בלעדיו והגיעה לגמר, בו הפסידה 0–3 לנבחרת אורוגוואי. עם סן לורנסו: גביע מרקוסור: 2001 עם וולפסבורג: אליפות הבונדסליגה: 2008/09 עם סרו פורטניו: אליפות ליגת העל הפרגוואית: אפרטורה 2015 ג'ונתן סנטנה, באתר Transfermarkt ג'ונתן סנטנה, באתר Soccerway ג'ונתן סנטנה, באתר WorldFootball.net ג'ונתן סנטנה, באתר National Football Teams ג'ונתן סנטנה, באתר FootballDatabase.eu פרופיל המאמן, באתר Transfermarkt
מרחב מחיה (סיפור)

מרחב מחיה (באנגלית: Living Space) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון מאי 1956 של Science Fiction. הסיפור תורגם לעברית בשנת 1976 בספר גדול ורחב הוא העולם, ושוב בשנת 2009 בספר כתבי אייזק אסימוב כרך 1. קלארנס רימברו הוא הבעלים של כדור הארץ כולו, אך זהו אינו הישג גדול. בעוד כאלף שנה בעתיד, כל אחד יכול לחיות בעולם משלו. ישנו מספר אין סופי של כדור הארץ, כאשר כל אחד מהם מתקיים ביקום מקביל משלו. כדי לפתור את בעיית פיצוץ האוכלוסין בכדור הארץ, אנשים עוברים לגור ביקומים מקבילים בהם כדור הארץ שומם מחיים, שם הם חיים בבתי ענק המכוסים בשדות כוח מגנים. קלארנס נהנה מעצמאות מוחלטת למשפחתו, וממרחב מחיה של כוכב לכת שלם. כמו כן מאחר שיש אין סוף יקומים מקבילים, תמיד יהיה מקום לעוד ועוד בני אדם. קלראנס מגלה שיש לו בעיה. רעשים ותזוזות מפרים את השקט במרחב המחיה שלו, והוא מתלונן על כך לרשויות. התלונה מגיעה אל עובדי רשות השיכון ביל צ'ינג ואלק מישנוף, שאינו בוטח ביוזמת היקומים המקבילים. שניהם מסכימים ללכת לבקר את כדור הארץ של קלראנס ולבדוק את הקולות המסתוריים. בעזרת סייסמוגרף מצליחים השניים לקבוע כי מקור הרעש הוא בפעילות על פני השטח, ולא ברעידות אדמה. אולם כדי למצוא את המיקום המדויק של מקור הרעש מישהו צריך לעזוב את שדה הכח ולהציב סייסמוגרף שני. מישנוף יוצא בחליפת מגן מחוץ לשדה הכוח, אך לפני שהוא מספיק להפעיל את הסייסמוגרף מגלה מישנוף כי מישהו בונה מבנה על כוכב הלכת מחוץ לשדה הכוח, דבר שאמור להיות בגדר הבלתי אפשרי. בזמן שמישנוף מתקרב לאתר הבנייה הוא פוגש באדם המדבר בשפה הגרמנית - שפה מתה בעולם המדבר כולו בשפה גלובלית. לאחר שיחה מבלבלת מבין מישנוף כי האיש איתו הוא מדבר מגיע מיקום מקביל בו גרמניה הנאצית ניצחה במלחמת העולם השנייה וכבשה את כל העולם כולו. מישנוף וצ'ינג שבים לכדור הארץ המקורי, שם הם מסבירים לבוס שלהם, שחייב להיות מספר אינסופי של יקומים מקבילים בהם בני אנוש משתמשים ביקומים מקבילים, כדי להרחיב את מרחב המחיה שלהם, ושמתחייב מכך שמדי פעם הם ישתמשו ביקום מקביל אותו ניצלו כבר בני היקום שלהם. לכן יש כנראה עולמות רבים עם דיירים מיקומים שונים, אך ברוב המקרים, ההתיישבויות היו מרוחקות זו מזו כך שהם לא השפיעו אחת על השנייה - עד עכשיו. ברג מבין שעל אנשי היקום שלו לנהל משא ומתן עם בני היקומים המקבילים כדי לקבוע הסכמי התפשטות ברחבי היקומים ולמנוע מלחמות. לאחר שצ'ינג עוזב, מישנוף מספר לברג כי הוא מודאג לגבי ההסתברות שיהיה יקום מקביל בו התפתחו חיים חייזריים, וכי הם ימצאו התיישבות אנושית ביקום שלהם ודרכו ימצאו את כדור הארץ המקורי ויפלשו אליו. הסיכויים אמנם נמוכים, אך גדלים עם כל התיישבות שמקימים. ברגע זה ממהר צ'ינג בחזרה אל החדר עם תלונה של לקוח אחר - לקוח המודאג בגלל יצורים בצבע ארגמן עם עורקים גדולים אדומים, שלוש עיניים ורצועות מוזרות במקום שערות אשר מציצים לתוך אזור המחיה שלו.